**Προφίλ**

* **Η ιστορία μας**

Το πρώτο σχολείο ξένων γλωσσών γεννιέται το 1986 στη Νέα Φιλαδέλφεια μέσα από την επιθυμία μας να δώσουμε μια νέα διάσταση στον τομέα αυτό της παιδείας που κυριολεκτικά μαστίζεται από ερασιτεχνισμό.

Με εφόδια τις σωστές σπουδές, τη διδακτική μας πείρα, το μεράκι για τη δουλειά μας και την αγάπη για τα παιδιά πολύ γρήγορα καταξιωθήκαμε στο χώρο με συνεχείς επιτυχίες στις εξετάσεις, δημιουργώντας έτσι σχέσεις εμπιστοσύνης με γονείς και μαθητές.

Το 1996 μας βρίσκει και στο Χαλάνδρι με το ίδιο όραμα και συνέπεια στην ποιότητα των σπουδών μας, όπου η δυναμική μας παρουσία και οι συνεχής διακρίσεις των μαθητών μας επιβραβεύουν και σφραγίζουν τις εκπαιδευτικές μας μεθόδους.

2013: Με τις ίδιες αξίες, αρχές και σεβασμό στους γονείς που μας εμπιστεύονται τα παιδιά τους, δημιουργούμε ένα νέο σύγχρονο σχολείο σε μια πανέμορφη γωνιά της Κεφαλονιάς, τα Βλαχάτα, με στόχο την μεθοδική και αποτελεσματική εκπαίδευση των παιδιών που θα πρωταγωνιστήσουν σε μια κοινωνία χωρίς σύνορα που διαρκώς μεταβάλλεται.

* **Οι καθηγητές μας**

Ένας εκπαιδευτικός οργανισμός οφείλει να μεριμνά για τη συνεχή επιμόρφωση των μελών που τον αποτελούν. Οι καθηγητές μας, πέρα από τα απαραίτητα προσόντα που ορίζει το Υπουργείο Παιδείας, είναι κάτοχοι του διπλώματος T.T.C. (Teachers’ Training Course) και παρακολουθούν κάθε χρόνο ημερίδες κατάρτισης στις πιο σύγχρονες διδακτικές μεθοδολογίες καθώς επίσης και εξειδικευμένα σεμινάρια που αφορούν σε μαθησιακές ιδιαιτερότητες.

Το Αγγλικό Πανεπιστήμιο UCLAN (University of Central Lancashire), καθώς και ο μεγαλύτερος φορέας πιστοποίησης Αγγλικής Γλώσσας ESB (English Speaking Board) μας αναθέτουν σε κάθε εξεταστική περίοδο την οργάνωση και διεξαγωγή των γραπτών εξετάσεων καθώς και την προφορική εξέταση των υποψηφίων. Οι δε καθηγητές της Γαλλικής γλώσσας συμμετέχουν στις προφορικές εξετάσεις του Γαλλικού Ινστιτούτου (IFA) και του Πανεπιστημίου της Σορβόννης (Sorbonne).

* **Τα κέντρα μας**

Νέα Φιλαδέλφεια ( φωτογραφίες)

...

Χαλάνδρι ( φωτογραφίες)

…

Κεφαλονιά (φωτογραφίες)

…

**Παροχές**

Τα Κέντρα Ξένων Γλωσσών ΑΛΦΑ λειτουργούν επιτυχημένα από το 1986 προσφέροντας ότι καλύτερο υπάρχει για την εκμάθηση των Ξένων Γλωσσών με πάθος, μεράκι και αγάπη για τους μαθητές και παρέχουν:

* Τμήματα όλων των επιπέδων και ηλικιών
* Δωρεάν τμήματα για παιδιά Α΄& Β΄ Δημοτικού
* Προσφέρουμε δωρεάν το ηλεκτρονικό βιβλίο (e-book)
* Δωρεάν ενισχυτικά μαθήματα

Παρέχουμε συμπληρωματικές ώρες όποτε κρίνουμε ότι είναι απαραίτητη η πρόσθετη στήριξη ενός μαθητή (π.χ. λόγω ασθένειας).

* Δωρεάν επαναληπτικά μαθήματα

Πριν την έναρξη κάθε νέας σχολικής χρονιάς προσφέρουμε επαναληπτικά μαθήματα βασισμένα σε ασκησιολόγιο το οποίο δίνεται στους μαθητές στο τέλος της σχολικής χρονιάς.

* Εντατικά θερινά τμήματα για μείωση του χρόνου σπουδών
* Προετοιμασία για τις Πανελλήνιες Εξετάσεις

Με μεθοδολογία προσαρμοσμένη στις απαιτήσεις των εισαγωγικών εξετάσεων στα τμήματα Αγγλικής και Γαλλικής Φιλολογίας σας προετοιμάζουμε με μοναδικό μας στόχο την επιτυχία σας.

* Ταχύρρυθμα τμήματα για επαγγελματίες (στελέχη επιχειρήσεων, τουριστικά επαγγέλματα)

Τα προγράμματα αυτά απευθύνονται σε όσους θέλουν να αναπτύξουν τις γλωσσικές και επικοινωνιακές τους ικανότητες. Τα προγράμματα καλύπτουν ένα ευρύ φάσμα δεξιοτήτων προσαρμοσμένα στο τομέα στον οποίο δραστηριοποιείται κάθε εταιρεία. Ακόμη μπορούμε να έρθουμε σε συμφωνία μαζί σας σε ότι αφορά τον τόπο διδασκαλίας.

* Εξατομικευμένη διδασκαλία

Προσφέρουμε εξειδικευμένα προγράμματα, προσανατολισμένα στις ανάγκες των μαθητών, φοιτητών και ενηλίκων.

* Προετοιμασία για σπουδές στο εξωτερικό (IELTS – TOEFL)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ευχάριστο περιβάλλον

Ειδικά μελετημένες και σύγχρονες αίθουσες διδασκαλίας εξοπλισμένες με διαδραστικούς πίνακες οι οποίοι αυξάνουν το ενδιαφέρον, την προσοχή και τη συμμετοχή των παιδιών ώστε να μην είναι παθητικοί δέκτες αλλά ενεργοί μέτοχοι στη διαδικασία εκμάθησης. Επιπλέον το ηλεκτρονικό βιβλίο (e-book) καθιστά τη μελέτη στο σπίτι δυναμική, ελκυστική και αποτελεσματική.

* Δανειστική Βιβλιοθήκη

Λογοτεχνικά βιβλία και περιοδικά για όλες τις ηλικίες και επίπεδα γνώσεων.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + Τετράδιο συνεργασίας μαθητή – γονιού – καθηγητή

Στα πλαίσια της σωστής οργάνωσης της μελέτης στο σπίτι, αλλά και της συνεχούς ενημέρωσης των γονιών για την πορεία των μαθημάτων χρησιμοποιούμε ειδικά διαμορφωμένα τετράδια

* Τακτικές συγκεντρώσεις γονέων

Η σωστή συνεργασία καθηγητών – γονέων είναι καθοριστικής σημασίας για την πρόοδο του μαθητή. Μέσα από τις συχνές συγκεντρώσεις οι γονείς ενημερώνονται για την πρόοδο των παιδιών και τους παραδίδονται τα test αξιολόγησης.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Πολιτιστικές & ψυχαγωγικές εκδηλώσεις

Η έντονη πολιτιστική ζωή των σχολείων μας (θέατρο, σινεμά, γιορτές, εκδηλώσεις, αθλητικές συναντήσεις κλπ) δεν συμβάλλει μόνο στην ανάπτυξη της προσωπικότητας του παιδιού αλλά και στη σύσφιξη των σχέσεων καθηγητών – γονιών – μαθητών.

* Συνεργασία με γνωστά κολλέγια του εξωτερικού

Καλοκαιρινά καθημερινά μαθήματα ξένης γλώσσας συνδυασμένα με αθλητικές δραστηριότητες, εκδρομές και εκδηλώσεις μαζί με παιδιά από όλο τον κόσμο σε διακεκριμένα κολλέγια του εξωτερικού.

* Ταξίδια στο εξωτερικό

Κάθε χρόνο γινόμαστε μια ωραία παρέα με γονείς και μαθητές και γνωρίζουμε διασκεδάζοντας άλλες χώρες, κουλτούρες και πολιτισμούς.

Α’ & Β’ προκαταρκτική σε ΜΙΑ χρονιά

* Πρόκειται για ένα δοκιμασμένο εκπαιδευτικό σύστημα που ακολουθούμε από το 1986 με απόλυτη επιτυχία. Υποστηρίζεται από ειδικές σειρές βιβλίων και προγραμμάτων που ολοκληρώνουν σωστά και ευχάριστα την διδακτική ύλη των δύο προκαταρκτικών τάξεων σε μόλις μία, εξασφαλίζοντας έτσι πολύτιμο χρόνο στους μαθητές και ταυτόχρονα την απαλλαγή των γονέων από τα δίδακτρα μιας επιπλέον σχολικής χρονιάς.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στόχος μας δεν είναι μόνο η απόκτηση ενός διπλώματος, αλλά η γενικότερη διαπαιδαγώγηση και κατάκτηση μιας σφαιρικής επιμόρφωσης των παιδιών. Η οικογένεια του ΑΛΦΑ αγκαλιάζει με φροντίδα και προσωπικό ενδιαφέρον κάθε μαθητή ξεχωριστά.

**Χρήσιμα Links**

[www.hau.gr](http://www.hau.gr) (Ελληνοαμερικάνικη Ένωση)

[www.britishcouncil.org](http://www.britishcouncil.org) (Βρετανικό Συμβούλιο)

[www.ifa.gr](http://www.ifa.gr) (Γαλλικό Ινστιτούτο)

[www.iic.gr](http://www.iic.gr) (Ιταλικό Μορφωτικό Ινστιτούτο)

[www.europalso.gr](http://www.europalso.gr)

[www.babylon.com](http://www.babylon.com) (Λεξικό)

[www.lexilogos.com](http://www.lexilogos.com) (Λεξικό)

[www.dictionary.cambridge.org](http://www.dictionary.cambridge.org) (Λεξικό)

**Συχνές ερωτήσεις**

Φωτο ΞΓ3;

* Γιατί να μάθω μια ξένη γλώσσα;

Ειδικοί υποστηρίζουν ότι η εκμάθηση ξένης γλώσσας πέρα από την ικανότητα επικοινωνίας με ξένους, και την απόκτηση πιστοποιητικού γνώσης ξένης γλώσσας προσφέρει και άλλα πλεονεκτήματα όπως: βελτιωμένη σχολική απόδοση, κριτική σκέψη, οξύνοια και υψηλότερο βαθμό κοινωνικοποίησης. Έχει αποδειχθεί, ακόμη, ότι τα παιδιά που εκτίθενται σε δύο ή περισσότερες γλώσσες είναι, συνήθως, πιο ευπροσάρμοστα, πιο δημιουργικά, μαθαίνουν να εκφράζουν νέες και πιο σύνθετες ιδέες, καθώς εκτίθενται σε περισσότερα πολιτισμικά ερεθίσματα, ενώ αποκτούν, σε μικρότερη ηλικία, περισσότερες γνώσεις από τους συνομήλικούς τους που γνωρίζουν μόνο τη μητρική τους γλώσσα.

Φυσικά, οι ξένες γλώσσες δίνουν την δυνατότητα πανεπιστημιακών και μεταπτυχιακών σπουδών στα πανεπιστήμια του εξωτερικού.

Τέλος, προσφέρουν ένα συγκριτικό πλεονέκτημα στον ανταγωνιστικό εργασιακό χώρο. Οι ξένες γλώσσες αυξάνουν τις ευκαιρίες για δουλειά σε τομείς όπως ο τουρισμός, το μάρκετινγκ, η διοίκηση επιχειρήσεων, η έρευνα,

η εκπαίδευση αλλά και το δημόσιο.

* Ποια είναι η κατάλληλη ηλικία για να αρχίσουν τα παιδιά την εκμάθηση μιας ξένης γλώσσας;

Πολύ συχνά οι γονείς αναρωτιούνται πότε είναι η κατάλληλη περίοδος για να ξεκινήσει το παιδί τους να μαθαίνει την πρώτη του ξένη γλώσσα και πότε μπορεί να συνεχίσει και με μια δεύτερη.

Από δύο περίπου ετών, τα παιδιά ακούνε, βλέπουν, μιμούνται, και με αυτό τον τρόπο μαθαίνουν καλύτερα. Σε αυτή, λοιπόν, την ηλικία είναι πολύ εύκολο να αρχίσουν να μαθαίνουν μια ξένη γλώσσα, και μάλιστα πολύ γρήγορα, με το τραγούδι, τα παραμύθια και το παιχνίδι, όπως μαθαίνουν, άλλωστε, και τη μητρική τους. Βέβαια σε αυτή την ηλικία δεν εννοούμε να κάνουν μαθήματα ξένης γλώσσας. Η νηπιακή και προσχολική ηλικία είναι μια καλή περίοδος για να αρχίσουν να έρχονται απλώς σε επαφή με μια ξένη γλώσσα και να τη μαθαίνουν εμπλουτίζοντας το λεξιλόγιό τους με ξένες λέξεις. Σκοπός μας είναι το παιδί να αγαπήσει την ξένη γλώσσα και να τη μάθει με μεγαλύτερη ευκολία αργότερα.

Σύμφωνα με μαρτυρίες γονέων και εκπαιδευτικών η κατάλληλη περίοδος για να ξεκινήσει το παιδί να μάθει μια ξένη γλώσσα είναι στην Α’ Δημοτικού. Άλλωστε, είναι γεγονός ότι τα παιδιά σε αυτή την ηλικία έχουν τη δυνατότητα να μαθαίνουν και να συγκρατούν πράγματα εύκολα και γρήγορα γιατί λειτουργούν όπως λέμε σαν σφουγγάρια. Η προσέγγιση, ωστόσο, πρέπει να είναι τρυφερή. Σκοπός της διδασκαλίας της ξένης γλώσσας σ' αυτήν την ηλικία δεν είναι να μάθει το παιδί όλους τους γραμματικούς / συντακτικούς κτλ κανόνες, αλλά να έρθει σε επαφή με την ξένη κουλτούρα και ν’ αγαπήσει τη γλώσσα αυτή όσο και τη μητρική του. Θα διαβάσουν, θα μάθουν, θα γράψουν, μα ταυτόχρονα θα παίξουν, θα τραγουδήσουν, θα ζωγραφίσουν.  
Ωστόσο δεν υπάρχει η κατάλληλη συνταγή που θα μας υπαγορεύσει πότε να αρχίσουμε την πρώτη του ξένη γλώσσα. Κάθε παιδί είναι διαφορετικό. Έτσι λοιπόν, ως γονείς θα πρέπει να κατανοούμε τις ανάγκες του παιδιού, να συμμεριζόμαστε τις ανησυχίες του, να λαμβάνουμε υπόψη μας τις κλίσεις του και τον χαρακτήρα του και τελικά να αποφασίζουμε σεβόμενοι τις επιλογές του.

Τέλος, υπάρχει το άγχος της δεύτερης ξένης γλώσσας. Πότε και ποια να επιλέξουν; Συνήθως αυτό γίνεται στην Τετάρτη ή Πέμπτη δημοτικού, ενώ καλό θα ήταν εφόσον το παιδί αποφασίσει ότι θέλει να μάθει και μια δεύτερη ξένη γλώσσα, να πάρει την πρωτοβουλία και να αποφασίσει εκείνο ποια θα είναι. Είναι ήδη αρκετά ώριμα για να κάνουν την επιλογή τους. Εμείς μπορούμε να τα συμβουλέψουμε, αλλά όχι να τους επιβληθούμε.

* Τα παιδιά με δυσλεξία μπορούν να μάθουν ξένες γλώσσες;

Το πρώτο πράγμα που θα πρέπει να έχουμε στο νου είναι ότι σε καμία περίπτωση δεν πιέζουμε ένα παιδί να μάθει μια ξένη γλώσσα - πόσο μάλλον κάποιο που έχει ειδικές μαθησιακές δυσκολίες, όπως δυσλεξία. Η πίεση που συχνά δέχονται αυτά τα παιδιά από γονείς και δασκάλους μπορεί να τους δημιουργήσει πρόσθετα ψυχολογικά προβλήματα, όπως χαμηλή αυτοπεποίθηση, αυξημένο φόβο αποτυχίας κλπ. Αυτό δεν σημαίνει όμως ότι ένα παιδί με δυσλεξία δεν μπορεί να μάθει μια ξένη γλώσσα, αρκεί ο καθηγητής να είναι κατάλληλα εκπαιδευμένος. Μπορούν μάλιστα να ξεκινήσουν την εκμάθησή της ακόμα και από τις πρώτες τάξεις του Δημοτικού, για καλύτερα αποτελέσματα.

* Ποια ξένη γλώσσα να μάθω;

Φωτο langues;

Πολλοί από εσάς προβληματίζεστε και αναρωτιέστε ποια ξένη γλώσσα να διαλέξετε και με ποια κριτήρια να κάνετε αυτή την επιλογή. Πιο κάτω θα βρείτε ορισμένα κριτήρια από Διεθνείς Οργανισμούς και πανεπιστημιακές έρευνες που ίσως σας βοηθήσουν. Η επιλογή δική σας!

**Γιατί να μάθω Αγγλικά;**

* Γνωρίζοντας Αγγλικά μπορείς να ταξιδέψεις σε όλο τον κόσμο με μεγάλη ευκολία.
* Μπορείς να επικοινωνείς με ανθρώπους από όλο τον κόσμο, να γνωρίσεις άλλους πολιτισμούς και να πλουτίσεις τις γνώσεις σου.
* Μιλώντας Αγγλικά, έχεις πρόσβαση σε πληροφορίες και φυσικά στο **Internet** που είναι η πιο σύγχρονη και πλούσια πηγή ενημέρωσης και πληροφόρησης. Το **80% των ιστοσελίδων στο διαδίκτυο είναι στα Αγγλικά.**
* Με τα Αγγλικά έχεις την δυνατότητα να σπουδάσεις στο εξωτερικό και να δώσεις ώθηση στην καριέρα σου.
* Η σύγχρονη Αγγλική γλώσσα, κατέχει κυρίαρχη θέση ως διεθνής γλώσσα στους τομείς των επικοινωνιών, της επιστήμης, των επιχειρήσεων, της πολιτικής, της διπλωματίας, της ραδιοεπικοινωνίας, της αεροναυτιλίας, των ηλεκτρονικών υπολογιστών και του διαδικτύου. Ακόμα και στις χώρες που δεν είναι επίσημη γλώσσα αποτελεί απαραίτητη προϋπόθεση για την εύρεση εργασίας. Γι' αυτό το λόγο περίπου 1,5 δισεκατομμύρια άνθρωποι μιλάνε Αγγλικά και περίπου **1 δισεκατομμύριο** μαθαίνουν την Αγγλική γλώσσα.
* Όποια κι αν είναι τα ενδιαφέροντά σου, μουσική, σινεμά, υπολογιστές, χορός, επιχειρηματικότητα, ταξίδια, σπορ τα αγγλικά είναι παντού και αποτελούν αναπόσπαστο κομμάτι της καθημερινότητάς μας.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Γιατί να μάθω Γαλλικά;**

Τα Γαλλικά θεωρούνται δεύτερη ξένη γλώσσα στην Ελλάδα, πρόκειται, όμως, για μία γλώσσα που ομιλείται και στις πέντε ηπείρους, της οποίας η γνώση μπορεί να διευρύνει τόσο τους επαγγελματικούς μας ορίζοντες όσο και τους πνευματικούς.

* Μιλούν Γαλλικά ως επίσημη γλώσσα πάνω από 275 εκατομμύρια άνθρωποι σε 45 κράτη και στις 5 ηπείρους.
* Στην Ευρωπαϊκή Ένωση οι γλώσσες εργασίας είναι τα Αγγλικά και τα Γαλλικά ενώ τα κέντρα εργασιών της Ευρωπαϊκής Ένωσης βρίσκονται σε Γαλλόφωνες περιοχές (Βρυξέλλες, Στρασβούργο, Λουξεμβούργο).
* Τα Γαλλικά είναι επίσημη γλώσσα στον ΟΗΕ, την Ευρωπαϊκή Ένωση, την ΟΥΝΕΣΚΟ, το ΝΑΤΟ, το Διεθνές Συμβούλιο Ολυμπιακών Αγώνων, το Διεθνή Ερυθρό Σταυρό.
* Γνωρίζοντας Γαλλικά μαθαίνεις πολύ εύκολα άλλες Ευρωπαϊκές Γλώσσες όπως Ιταλικά, Ισπανικά, Πορτογαλικά
* Η γνώση της Γαλλικής προσφέρει την δυνατότητα πανεπιστημιακών ή και μεταπτυχιακών σπουδών στα πολύ σημαντικά πανεπιστήμια της Γαλλίας, της Ελβετίας, του Βελγίου, του Καναδά καθώς και σε άλλα γαλλόφωνα Πανεπιστήμια που λειτουργούν σε πλήθος άλλων χωρών. Αξίζει να σημειωθεί ότι η Γαλλία είναι η δεύτερη χώρα υποδοχής ξένων φοιτητών στην Ευρώπη. Οι σπουδές στα Γαλλικά πανεπιστήμια όχι μόνο είναι δωρεάν αλλά κατέχουν και διεθνή φήμη. Το Πανεπιστήμιο Toulouse 1 έχει καταταχθεί ως το καλύτερο οικονομικό Πανεπιστήμιο της Ευρώπης, ενώ το Paris 6 αναδείχθηκε ως το καλύτερο Πανεπιστήμιο Θετικών Επιστημών στον κόσμο.
* Η Γαλλία είναι ο 2ος οικονομικός εταίρος της Ελλάδας. Είναι επίσης η 4η οικονομική παγκόσμια δύναμη.
* Από τον Δεκέμβρη του 2004 η Ελλάδα ανήκει στην Παγκόσμια Οργάνωση της Γαλλοφωνίας.
* Η Γαλλική Βιομηχανία κατατάσσεται δεύτερη σε ευρωπαϊκό επίπεδο κι επομένως προσφέρει δυνατότητες εργασίας ή συνεργασίας σε όσους μιλούν γαλλικά. Ενδεικτικά παραθέτουμε μερικά στατιστικά στοιχεία :

Η Γαλλία έρχεται πρώτη στον τομέα της αεροναυπηγικής σε παγκόσμιο επίπεδο, βρίσκεται στην τέταρτη θέση της παγκόσμιας παραγωγής αυτοκινήτων με τη Renault και την Peugeot - Citroen ενώ η Michelin είναι νούμερο ένα εταιρεία ελαστικών παγκοσμίως.

Η Γαλλική Βιομηχανία Τροφίμων έρχεται πρώτη στις εξαγωγές τροφίμων ενώ στον τομέα της αρωματοποιίας και των καλλυντικών οι Γαλλικές εταιρίες έχουν το προβάδισμα παγκοσμίως.

* Στον Τουριστικό τομέα τα Γαλλικά είναι απαραίτητα αφού είναι μια γλώσσα που μιλιέται από τις Αντίλλες μέχρι την Κορσική, από την Αφρική και την Μαδαγασκάρη έως την Ελβετία, από το Μονακό μέχρι την Ταϊτή, από τις Σεϋχέλλες μέχρι τον Καναδά, από το Βιετνάμ έως το Βέλγιο.
* Τα Γαλλικά είναι η διεθνής γλώσσα για την κουζίνα, τη μόδα, το θέατρο, τη ζωγραφική, το χορό και την αρχιτεκτονική. Με το να γνωρίζει κανείς Γαλλικά, έχει πρόσβαση στα πρωτότυπα Γαλλικά και γαλλόφωνα λογοτεχνικά κείμενα, αλλά επίσης στον κινηματογράφο και το τραγούδι. Τα Γαλλικά είναι η γλώσσα του Βίκτωρος Ουγκό, του Μολιέρου, της Εντίθ Πιάφ, του Αλέν Ντελόν, του Ζινεντίν Ζιντάν και πολλών άλλων.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Γιατί να μάθω Ιταλικά;**

* Είναι μια γλώσσα που ομιλείται όχι μόνο στην Ιταλία αλλά είναι επίσημη γλώσσα στην Ελβετία (μαζί με τα γερμανικά και τα γαλλικά), στο Σαν Μαρίνο και στο Βατικανό, σε διοικητικές περιοχές της Κροατίας και της Σλοβενίας. Έτσι, σήμερα, ο αριθμός των φυσικών ομιλητών της ιταλικής ανέρχεται σε περίπου 75 εκατομμύρια, ενώ επιπλέον ομιλείται από 130-150 εκατομμύρια ανθρώπους σε όλον τον κόσμο.
* Η Ιταλία αποτελεί σημαντικό προορισμό σπουδών για τους Έλληνες σπουδαστές στους τομείς της Ιατρικής, της Φαρμακευτικής, της Αρχιτεκτονικής και της Μόδας. Επιπλέον, τα χαμηλά δίδακτρα σε συνδυασμό με το προσιτό κόστος διαβίωσης και τις ομοιότητες στον τρόπο ζωής, επιτρέπουν την ευκολότερη προσαρμογή ενός Έλληνα φοιτητή.
* Είναι μια υψηλά τεχνολογική και βιομηχανική χώρα (5η στον κόσμο και μέλος των G7), και με ηγετική θέση παγκοσμίως σε τομείς όπως γεωργία, τουρισμός, μόδα, τέχνες).
* Η Ιταλία αποτελεί την 7η παγκόσμια οικονομική δύναμη και το συγκριτικό πλεονέκτημά της είναι η βιομηχανία.
* Η Ιταλία είναι διάσημη για την αυτοκινητοβιομηχανία της (Fiat, Lancia, Alfa Romeo) και αποτελεί την πατρίδα των Maserati, Ferrari, Lamborghini.
* Η Ιταλία είναι η δεύτερη χώρα προορισμού ελληνικών προϊόντων με ποσοστό συμμετοχής 11,2% του συνόλου των ελληνικών εξαγωγών.
* Στοιχεία των τελευταίων 3 ετών κατατάσσουν την Ιταλία ως 10η εξαγωγική χώρα παγκοσμίως.
* Είναι η πατρίδα της όπερας και του θεάτρου αλλά και της μόδας και της γαστρονομίας.
* Γιατί είναι η γλώσσα της χώρας όπου αναπτύχθηκε ένας από τους μεγαλύτερους πολιτισμούς της αρχαιότητας, ο ρωμαϊκός ο οποίος επηρεάστηκε βαθύτατα από τον αρχαίο ελληνικό, τα δε Λατινικά είναι ο πρόγονος της σύγχρονης Ιταλικής γλώσσας και η μητέρα γλώσσα πολλών ευρωπαϊκών γλωσσών (Ισπανικά, Πορτογαλικά, Γαλλικά, Ρουμάνικα).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Γιατί να μάθω Γερμανικά;**

* 200 εκατομμύρια γερμανόφωνοι σε όλο τον κόσμο.
* Επίσημη γλώσσα 6 χωρών στην Ευρώπη και δεκάδων τοπικών κοινοτήτων σε όλο τον κόσμο.
* Επίσημη γλώσσα και γλώσσα εργασίας σε μεγάλους ευρωπαϊκούς και διεθνείς οργανισμούς.
* Η γνώση της γερμανικής γλώσσας δίνει πρόσβαση στα γερμανικά πανεπιστήμια, η φοίτηση στα οποία είναι δωρεάν.
* Η Γερμανία αποτελεί το μεγαλύτερο στρατηγικό επενδυτή στην Ελλάδα, με τις επιχειρήσεις να απαιτούν τη γνώση της γερμανικής γλώσσας από τους εργαζομένους τους.
* Το 40% των τουριστών που έρχονται στην Ελλάδα είναι γερμανόφωνοι.
* Τάξη ή ιδιαίτερο;

Φω ΞΓ 11;

Γιατί η κοινωνική μάθηση είναι καλύτερη για το παιδί;

* Δοκιμασμένο πρόγραμμα σπουδών

Το σχολείο ξένης γλώσσας ακολουθεί ένα αναλυτικό πρόγραμμα σπουδών και μελέτης. Θα καλύψει την ύλη που πρέπει, και αν το παιδί έχει κενά ή δεν την προφταίνει αυτή την ύλη, το σχολείο θα φροντίσει να καλύψει τα κενά του. Δεν θα προσαρμοστεί το σχολείο στο ρυθμό του παιδιού, όπως κάνει το ιδιαίτερο, αλλά θα προσφέρει στο παιδί την δυνατότητα να προχωρήσει αφομοιώνοντας όσο καλύτερα γίνεται και να μην μείνει πίσω.

* Σύγχρονη μεθοδολογία μάθησης

Υπάρχουν επιστημονικές μεθοδολογίες που διαρκώς εκσυγχρονίζονται ως προς το πώς το παιδί θα μάθει τη γλώσσα. Όλα αυτά απαιτείται να μαθαίνονται με σύγχρονους τρόπους που διευκολύνουν το παιδί και κάνουν τη μάθηση ευχάριστη και εύκολη.

* Ενημέρωση

Όταν όλα στη ζωή εξελίσσονται, η διδασκαλία της γλώσσας δεν παραμένει κάτι στατικό. Εξελίσσεται, αντιθέτως, διαρκώς, με καινούρια βιβλία, νέες προσεγγίσεις, καινούργιο εξοπλισμό, με τη βοήθεια του Ιντερνετ, με online εφόδια. Όλη αυτή η ενημέρωση είναι στα χέρια των δασκάλων σε ένα οργανωμένο σχολείο, αλλά σπάνια μπορεί ένας καθηγητής ατομικά, να έχει αυτό το επίπεδο επαγγελματισμού.

* Πειθαρχεία

Πολλοί γονείς νομίζουν ότι το παιδί θα πειθαρχήσει όταν βρίσκεται ένας προς έναν μαζί με έναν δάσκαλο γλώσσας. Πόσο μεγάλο λάθος είναι αυτό. Στο λύκειο, στο πανεπιστήμιο θα κάνει ιδιαίτερο; Ή στο μεταπτυχιακό μετά; Το παιδί πρέπει να μάθει να πειθαρχεί μόνο του, αλλά δουλεύοντας και μαθαίνοντας σε ένα σύνολο. Πρέπει να αισθάνεται μέλος της ομάδας, ενώ ταυτόχρονα θα πρέπει να ξέρει τι πρέπει να κάνει μόνος του. Στο μάθημα το παιδί χρειάζεται ενθάρρυνση, πίστη στον εαυτό του, όρεξη να τα καταφέρει, κι εκεί η ενθάρρυνση των γονιών και τα κοινά βιώματα της ομάδας είναι πολύ σημαντικά. Τα παιδιά μοιράζονται τις έγνοιες τους, και χωρίς καν να το καταλάβουν ζουν την άμιλλα που τα σπρώχνει μπροστά.

* Ομαδικότητα

Η ομαδικότητα είναι ένα εξαιρετικό μαθησιακό εργαλείο. Το παιδί παρακινείται από τους υπόλοιπους μαθητές. Βάζει στόχους βλέποντας αυτούς που ήδη έχουν προχωρήσει, αλλά ξέρει ότι υπάρχουν κι άλλοι που ακολουθούν, άρα δεν απογοητεύεται. Επιπλέον, η ομαδικότητα του προσφέρει ευχαρίστηση, ενδιαφέρον. Μαθαίνει καλύτερα το παιδί όταν μαθαίνει σε ένα φιλικό περιβάλλον, με συνομήλικους.

* Επικοινωνία

Η ξένη γλώσσα είναι κάτι ζωντανό. Δεν τη μαθαίνει κανείς απλά για να αποκτήσει ένα πτυχίο, αλλά για να τη χρησιμοποιεί, για να αποτελεί εφόδιο στο μέλλον, στον επαγγελματικό τομέα, στις σχέσεις, στην ενημέρωση, στη δια βίου μάθηση.

Στα Κέντρα Ξένων Γλωσσών το παιδί επικοινωνεί, κουβεντιάζει, εκφράζεται στην ξένη γλώσσα. Εκτίθεται σε πάρα πολλά ερεθίσματα της ξένης γλώσσας. Στο μικρόκοσμο της τάξης, το παιδί βιώνει αληθινές συνθήκες μάθησης και εξάσκησης της ξένης γλώσσας.

* Συνεργασία

Στα Κέντρα Ξένων Γλωσσών το παιδί βρίσκεται σε ένα ομαδικό περιβάλλον, όπου δημιουργεί συναναστροφές, κάνει φιλίες και μαθαίνει να συνεργάζεται. Είναι ιδιαίτερα σημαντικό να μάθει να προσεγγίζει στόχους μαζί με άλλους. Είναι κάτι που θα κάνει σε όλη την επαγγελματική ζωή του. Τα θεμέλια της ικανότητας για συνεργασία τίθενται από τα παιδικά χρόνια, όπου το παιδί μέσα από την όμορφη ομάδα της τάξης θα μάθει να συζητά, να διαπραγματεύεται και να συνεργάζεται.

* Με ποια κριτήρια να επιλέξω Κέντρο Ξένων Γλωσσών;
* Επιτελείο καθηγητών

Επιδιώξτε να μάθετε τα εκπαιδευτικά προσόντα και την πείρα των καθηγητών, καθώς και το πόσο συχνά επιμορφώνονται.

* Ευχάριστο περιβάλλον

Για την αποτελεσματική και ευχάριστη διδασκαλία είναι απαραίτητος ο ανάλογος αριθμός ευρύχωρων αιθουσών και η ασφάλεια των κτιριακών εγκαταστάσεων. Επίσης, αναζητήστε καλαίσθητους χώρους, καθώς έχει αποδειχθεί ότι και αυτοί επηρεάζουν θετικά την ψυχολογία και τη μάθηση των μαθητών.

* Σύγχρονα μέσα διδασκαλίας

Αναζητήστε στα Κέντρα Ξένων Γλωσσών όλα εκείνα τα διδακτικά μέσα που καθιστούν την εκπαίδευση πιο σύγχρονη, ρεαλιστική και ευχάριστη. Επιβεβαιωθείτε ότι το κέντρο που θα επιλέξετε χρησιμοποιεί σύγχρονα μέσα διδασκαλίας τα οποία αποδεδειγμένα ευνοούν τη διαδικασία της μάθησης διεγείροντας το ενδιαφέρον του μαθητή. Βεβαιωθείτε επίσης, ότι το παιδί σας βρίσκεται σε ένα περιβάλλον όπου θα δέχεται συνεχώς ερεθίσματα, τόσο οπτικά όσο και ακουστικά, στην ξένη γλώσσα. Σκοπός μας δεν είναι απλά η απόκτηση ενός πτυχίου αλλά η ουσιαστική γνώση της γλώσσας.

* Ομαδική διδασκαλία

Η γλώσσα είναι επικοινωνία γι’ αυτό και το μάθημα της ξένης γλώσσας διδάσκεται καλύτερα σε ομάδα. Τα παιδιά μαθαίνουν έτσι όχι μόνο να επικοινωνούν, αλλά να μοιράζονται και να κοινωνικοποιούνται Παράλληλα, δέχονται πάρα πολλά ερεθίσματα στην ξένη γλώσσα, όχι μόνο από τον καθηγητή άλλα και από τους συμμαθητές τους.

* Συνεχής αξιολόγηση

Η αντικειμενικότητα και η σοβαρότητα στον τρόπο αξιολόγησης είναι απαραίτητη, μιας και σύντομα τα παιδιά θα κριθούν από άγνωστους εξεταστές οι οποίοι θα τους απονείμουν και τα πιστοποιητικά γλωσσομάθειας. Επίσης, είναι απαραίτητο να γίνονται συχνές συναντήσεις γονέων και εκπαιδευτικών προκειμένου να υπάρχει εποικοδομητική συνεργασία μεταξύ των δύο πλευρών.

* Συναισθηματική και κοινωνική ανάπτυξη

Αναζητήστε Κέντρα Ξένων Γλωσσών με δυνατότητα συμμετοχής των μαθητών σε επιπλέον δραστηριότητες (πολιτιστικές εκδηλώσεις, καλλιτεχνικές δραστηριότητες, ομαδικές εργασίες, εκδρομές).

* Απευθυνθείτε σε ειδικούς

Εμπιστευτείτε και συμβουλευτείτε άτομα με γνώσεις και μακρόχρονη εμπειρία στο χώρο της ξενόγλωσσης εκπαίδευσης.

* Πώς να βοηθήσω το παιδί μου στην εκμάθηση μιας Ξένης Γλώσσας;
* Σταθερή ώρα μελέτης

Καλό είναι το παιδί να έχει μια σταθερή ώρα μελέτης των μαθημάτων του, και να υπάρχει, όσο το δυνατόν, πρόγραμμα μελέτης στο σπίτι.

* Καθαρό γραφείο

Μην διακοσμείτε και μην φορτώνετε με παιχνίδια το χώρο εργασίας, καθώς αποσπούν την προσοχή του παιδιού. Το γραφείο του πρέπει να είναι κενό, με μόνο τα βιβλία και τα τετράδια που μελετά επάνω.

* Επιβράβευση

Επιβραβεύετε κάθε προσπάθεια του παιδιού, όχι μόνο τους άριστους βαθμούς. Το δικό σας χαρούμενο και όχι πιεστικό ενδιαφέρον το παρακινεί.

* Επισήμανση της ξένης γλώσσας

Η ξένη γλώσσα υπάρχει γύρω μας συνέχεια. Επισημαίνετε στο παιδί ότι θα τη συναντά παντού, στο διαδίκτυο, στις ταινίες, στη μουσική. Αυτό δυναμώνει τη διάθεση του παιδιού να προσπαθεί και να μαθαίνει.

* Παίζοντας μαζί

Καλό είναι να <<παίζετε>> μαζί του με την ξένη γλώσσα. Για παράδειγμα: μάθε μου και μένα τι έμαθες σήμερα, έλα να πούμε τα μέρη του σπιτιού στα αγγλικά κτλ. Η φαντασία σας θα σας οδηγήσει να βάλετε την ξένη γλώσσα στην καθημερινότητα του παιδιού σας.

* Βοήθεια από το γονιό

Το ιδανικό είναι να διαβάζει το παιδί μόνο του, εσείς να κοιτάτε το αποτέλεσμα της δουλειάς του για να βεβαιώνεστε ότι τα έχει κάνει όλα, και το σχολείο εξετάζει και βαθμολογεί. Αφήστε το παιδί να έχει το ίδιο την ευθύνη της μελέτης στο σπίτι, δείχνετε του όμως το ενδιαφέρον σας.

**Γλώσσες**

* Αγγλικά

Στην προσπάθεια μας να ανταποκριθούμε στις ανάγκες των σπουδαστών μας έχουμε σχεδιάσει τα ακόλουθα προγράμματα:

Τμήματα Παιδικά – Εφηβικά

Pre-junior (Α΄& Β΄ Δημοτικού)

Στο αρχικό αυτό επίπεδο τα παιδιά κάνουν τα πρώτα τους βήματα στην εκμάθηση της Αγγλικής Γλώσσας. Με την καθοδήγηση ειδικευμένου παιδαγωγού , με προσεκτικά μελετημένο υλικό για το επίπεδο αυτό, με τη βοήθεια σύγχρονων οπτικοακουστικών μέσων (διαδραστικό πίνακα, e-book), με τραγούδια, κατασκευές, χειροτεχνίες και παραμύθια οι μαθητές έρχονται σε επαφή με τα Αγγλικά και αποκτούν με ευχάριστο τρόπο ένα πλούσιο λεξιλόγιο.

Junior A&B one year course

Η τάξη αυτή είναι ένας συνδυασμός της ύλης των Junior A και Junior B. Με αυτό τον τρόπο δίνεται μια εναλλακτική στους γονείς που επιθυμούν τα παιδιά τους (Β’-Δ’ Δημοτικού) να κάνουν τις δύο τάξεις Junior A και Junior B σε μία σχολική χρονιά.

Πρόκειται για ένα δοκιμασμένο εκπαιδευτικό σύστημα που ακολουθούμε από το 1986 με απόλυτη επιτυχία. Υποστηρίζεται από ειδικές σειρές βιβλίων και προγραμμάτων που ολοκληρώνουν σωστά και ευχάριστα την διδακτική ύλη των δύο προκαταρκτικών τάξεων σε μόλις μία, εξασφαλίζοντας έτσι πολύτιμο χρόνο στους μαθητές και ταυτόχρονα την απαλλαγή των γονέων από τα δίδακτρα μιας επιπλέον σχολικής χρονιάς.

A, B, C, D class

Ειδικά προγράμματα που θέτουν γερές βάσεις για την σωστή εκμάθηση της ξένης γλώσσας. Οι μαθητές διδάσκονται το μεγαλύτερο μέρος της γραμματικής, εξοικειώνονται με την αγγλική γλώσσα και εμπλουτίζουν σημαντικά το λεξιλόγιό τους. Ακόμα εξασκούνται στην κατανόηση κειμένων καθώς και στην παραγωγή γραπτού λόγου. Τέλος, η χρήση σύγχρονων οπτικοακουστικών μέσων λειτουργεί ενισχυτικά στην ικανότητα της ακουστικής κατανόησης.

Με την ολοκλήρωση αυτών των τάξεων οι μαθητές είναι πλέον σε θέση να ενταχθούν στις τάξεις προετοιμασίας για τις εξετάσεις πιστοποίησης στα ακόλουθα επίπεδα :

Pre-Lower (B1)

Lower (B2)

Advance (C1)

Proficiency (C2)

🞊 Επίσης, δίνεται η δυνατότητα σε όσους μαθητές το επιθυμούν να κάνουν εντατική προετοιμασία για τις εξετάσεις επιπέδου Β2 (Lower) και C2 (Proficiency) .

Προετοιμασία για τις Πανελλήνιες Εξετάσεις

Με μεθοδολογία προσαρμοσμένη στις απαιτήσεις των εισαγωγικών εξετάσεων στα τμήματα Αγγλικής και Γαλλικής Φιλολογίας σας προετοιμάζουμε με μοναδικό μας στόχο την επιτυχία σας.

Προετοιμασία για σπουδές στο εξωτερικό

TOEFL

Το TOEFL είναι μία ειδική εξέταση για όσους επιθυμούν να παρακολουθήσουν ένα ΒΑ ή ΜΒΑ πρόγραμμα στην Ελλάδα ή στο εξωτερικό. Αναγνωρίζεται από πανεπιστήμια, κολέγια, ινστιτούτα και εκπαιδευτικούς οργανισμούς σε περισσότερες από 130 χώρες σε όλο τον κόσμο. Η εξέταση γίνεται μέσω Η/Υ, διαρκεί 3h 30’-4 ώρες και πιστοποιεί το επίπεδο γλωσσομάθειας της Αγγλικής.

IELTS

Το **IELTS** αποτελεί προϋπόθεση για εισαγωγή σε προπτυχιακά ή και μεταπτυχιακά προγράμματα σε περισσότερα από 1.200 εκπαιδευτικά ιδρύματα σε όλο τον κόσμο. Ακόμα πιστοποιεί την ικανότητα των υποψηφίων για εργασία στο εξωτερικό όπου η επίσημη γλώσσα είναι η Αγγλική.

Υπάρχουν δύο διαφορετικές εκδοχές του IELTS ανάλογα με το λόγο μελλοντικής χρήσης του. Το Academic και το General Training Module.

Το Academic Training Module είναι για σπουδαστές που επιθυμούν την εισαγωγή τους σε πανεπιστήμια ή σχολές ανώτερης εκπαίδευσης του εξωτερικού.  
Το General Training Module είναι για σπουδαστές που επιθυμούν να σπουδάσουν σε επίπεδο δευτεροβάθμιας εκπαίδευσης, σε επαγγελματικά εκπαιδευτικά ιδρύματα ή για να μεταναστεύσουν σε αγγλόφωνες χώρες.

Τμήματα Φοιτητών – Ενηλίκων

|  |  |
| --- | --- |
| Κάθε χρόνο όλο και περισσότεροι ενήλικες αποφασίζουν να ξεκινήσουν ή να ολοκληρώσουν την εκμάθηση μιας ξένης γλώσσας. Στα Κέντρα Ξένων Γλωσσών ΑΛΦΑ μπορείτε να ανέλθετε επαγγελματικά και να διακριθείτε στον τομέα σας, μαθαίνοντας μια ξένη γλώσσα σε ολιγομελή τμήματα, σε ένα χώρο ειδικά διαμορφωμένο για ενήλικες. | |
|  |

Ταχύρρυθμα τμήματα για επιχειρήσεις

Τα προγράμματα αυτά απευθύνονται σε όσους θέλουν να αναπτύξουν τις γλωσσικές και επικοινωνιακές τους ικανότητες. Τα προγράμματα καλύπτουν ένα ευρύ φάσμα δεξιοτήτων προσαρμοσμένα στο τομέα στον οποίο δραστηριοποιείται κάθε εταιρεία. Ακόμη μπορούμε να έρθουμε σε συμφωνία μαζί σας σε ότι αφορά τον τόπο διδασκαλίας.

Διπλώματα

**University of MICHIGAN**

ECCE Certificate of Competency in English (B2)

ALCE Advanced Level Certificate (C1)

ECPE Certificate of Proficiency in English (C2)

**Michigan State University (MSU)**

Β2, C1, C2

**University of CAMBRIDGE**

F.C.E. First Certificate in English (Β2)

C.A.E. Certificate of Advanced English (C1)

C.P.E. Certificate of Proficiency in English (C2)

**English Speaking Board (ESB)**

B1, B2, C1, C2

**University of Central Lancashire (UCLAN)**

Proficiency (C2)

**Κρατικό Πιστοποιητικό Γλωσσομάθειας**

A1, A2, B1, B2, C1, C2

* Γαλλικά

Τα Κέντρα Ξένων Γλωσσών ΑΛΦΑ ξεχωρίζουν με το εκπαιδευτικό πρόγραμμα που προτείνουν για την εκμάθηση της Γαλλικής Γλώσσας ξεκινώντας από το έτος μύησης για τα μικρά παιδιά (Γ’ και Δ΄ Δημοτικού) και συνεχίζοντας με το πρόγραμμα σπουδών εφήβων και ενηλίκων. Οι δε καθηγητές μας, απόφοιτοι του Πανεπιστημίου της Σορβόννης και με πολυετή πείρα στη διδασκαλία των Γαλλικών, συμμετέχουν στις προφορικές και γραπτές εξετάσεις του Γαλλικού Ινστιτούτου (IFA) καθώς και του Πανεπιστημίου της Σορβόννης (Sorbonne).

Στην προσπάθεια μας να ανταποκριθούμε στις ανάγκες των σπουδαστών μας έχουμε σχεδιάσει τα ακόλουθα προγράμματα:

Τμήματα Παιδικά

Cours Préparatoire

Το πρόγραμμα αυτό είναι το διαβατήριο των μικρών παιδιών στην πρώτη τους γνωριμία με τα Γαλλικά. Σε αυτό το επίπεδο οι μαθητές ανακαλύπτουν την Γαλλική Γλώσσα και κουλτούρα με ευχάριστο και δημιουργικό πάντα τρόπο, συνδυάζοντας τη διδασκαλία με το τραγούδι και το παιχνίδι.

Cours A, B

Σε αυτό το επίπεδο οι μαθητές μαθαίνουν βασικό λεξιλόγιο και γραμματική θέτοντας τις βάσεις για μία σωστά δομημένη γλώσσα που θα μας ακολουθεί και στις επόμενες χρονιές.

Τμήματα Προεφηβικά – Εφηβικά

Στόχος των προγραμμάτων αυτής της ηλικίας είναι οι μαθητές να διευρύνουν το λεξιλόγιό τους, να εμπεδώσουν τους συντακτικούς και γραμματικούς κανόνες καθώς και να εξοικειωθούν με τις απαιτήσεις των εξετάσεων ώστε να πετύχουν την καλύτερη δυνατή απόδοση σε αυτές.

🞊 Επίσης, δίνεται η δυνατότητα σε όσους μαθητές το επιθυμούν να κάνουν εντατική προετοιμασία για τις εξετάσεις.

Τμήματα Φοιτητών – Ενηλίκων

Επειδή δεν είναι ποτέ αργά για να φρεσκάρει ή να μάθει κανείς μια ξένη γλώσσα προτείνουμε ειδικά προγράμματα που προσαρμόζονται στα ενδιαφέροντα των ενηλίκων καθώς επίσης και στις οικογενειακές και επαγγελματικές τους υποχρεώσεις.

Ταχύρρυθμα τμήματα για επιχειρήσεις

Τα προγράμματα αυτά απευθύνονται σε όσους θέλουν να αναπτύξουν τις γλωσσικές και επικοινωνιακές τους ικανότητες. Τα προγράμματα καλύπτουν ένα ευρύ φάσμα δεξιοτήτων προσαρμοσμένα στο τομέα στον οποίο δραστηριοποιείται κάθε εταιρεία. Ακόμη μπορούμε να έρθουμε σε συμφωνία μαζί σας σε ότι αφορά τον τόπο διδασκαλίας.

Διπλώματα

**Institut Français d’Athènes**

DELF A1, A2, B1, B2

DALF C1, C2

SORBONNE B2, C1, C2

**Κρατικό Πιστοποιητικό Γλωσσομάθειας**

A1, A2, B1, B2, C1, C2

* Iταλικά

Τα κέντρα Ξένων Γλωσσών ΑΛΦΑ προσφέρουν δύο κύκλους σπουδών, τον κανονικό και τον εντατικό ανάλογα με το χρόνο που μπορεί να διαθέσει ο μαθητής, ο ενήλικας φοιτητής ή ο εργαζόμενος.

Οι σύγχρονες μέθοδοι διδασκαλίας βοηθούν τους σπουδαστές μας να αποκτήσουν [διπλώματα Ιταλικών](http://www.siountri.gr/el/italika/diplomata-italikon.html) αλλά και να προετοιμαστούν κατάλληλα για την [εισαγωγή τους στα ανώτερα εκπαιδευτικά ιδρύματα της Ιταλίας](http://www.siountri.gr/el/italika/spoudes-stin-italia.html) .

Διπλώματα

**Università di PERUGIA**

CELI 1 / CELI 2 / CELI 3 / CELI 4 / CELI 5

**Κρατικό Πιστοποιητικό Γλωσσομάθειας**

A1, A2, B1, B2, C1, C2

* Ελληνικά

Για τους αλλοδαπούς ή ομογενείς που βρίσκονται στην Ελλάδα καταρτίσαμε ένα πρόγραμμα σπουδών στο οποίο γίνεται χρήση πολυμέσων διευκολύνοντας έτσι τον σπουδαστή να μάθει γρήγορα, ευχάριστα και αποτελεσματικά την Ελληνική Γλώσσα.

Greek as a foreign language

Courses for both teenagers and adults

Regular classes and intensive courses are offered to non-native speakers of Greek and expatriates throughout the year covering all levels of language competency (basic to advanced). Students learn to speak, read, write and understand Modern Greek in a motivating and collaborative atmosphere.

There is student assessment throughout each course. Our teachers are native speakers of Greek, have the necessary qualifications to teach Greek as a foreign language and are all experienced instructors.

Διπλώματα/ Certificates

**Κρατικό Πιστοποιητικό Ελληνομάθειας/ Certificate of Attainment in Greek**

A, B, C, D

**Φωτογραφίες**

(φωτογραφίες)

**‘Αρθρα**

* Ελληνικά
* Εnglish
* Français

**Νέα/ Ανακοινώσεις**

* Προσφορές

Έχοντας επίγνωση της οικονομικής συγκυρίας που πλήττει την οικογένεια και την αγορά και θεωρώντας ότι η γνώση δεν πρέπει να είναι προνόμιο των λίγων, έχουμε μειώσει σημαντικά τα δίδακτρά μας, διατηρώντας πάντα την υψηλή ποιότητα της διδασκαλίας μας.

Παράλληλα κάθε χρόνο τα Κέντρα Ξένων Γλωσσών ΑΛΦΑ παρέχουν ειδικές προσφορές. Έτσι, για το σχολικό έτος…..…

* Κανονισμός λειτουργίας

ΓENIΚΑ

Η χειμερινή περίοδος μαθημάτων διαρκεί 9 μήνες (Σεπτέμβριο -Ιούνιο). Η διάρκεια κάθε διδακτικής ώρας είναι 50 λεπτά, εκτός έκτακτου προγραμματισμού. Τα Κέντρα Ξένων Γλωσσών AΛΦA, όπως όλα τα Κ.Ξ.Γ., ακολουθούν τις ημέρες εορτών και αργιών που πρoβλέπoνται από το Υπουργείο Παιδείας. Οποιαδήποτε εντολή του Υπουργείου ή της Νομαρχίας επιβάλλει έκτακτη παύση των μαθημάτων για λόγους ανωτέρας βίας (καιρικών συνθηκών, επιδημίας κτλ) αφορά και εμάς και εφαρμόζεται υπoxρεωτικά για την ασφάλεια μαθητών και καθηγητών.

ΕΓΓΡΑΦΕΣ

Οι εγγραφές γίvονται από 1 Σεπτεμβρίoυ για τους νέους μαθητές, για τους δε παλαιότερους στα τέλη κάθε διδακτικού έτους διευκολύνοντας έτσι στην κατάρτιση του πρoγράμματoς της επόμενης χρονιάς, καθώς και στην έγκαιρη οργάνωση των τμημάτων. Η εξασφάλιση θέσης στο τμήμα προτίμησης γίνεται μόνο με την καταβολή του δικαιώματος εγγραφής.

OIΚΟΝΟMIΚEΣ ΥΠΟΧΡΕΩΣΕΙΣ

Τα δίδακτρα είναι ετήσια, αφορούν στη φοίτηση του εκάστοτε διδακτικού έτους και διαμορφώνονται aνάλoγα με την τάξη. Γίνεται να καταβληθούν εφάπαξ έως τα μέσα Οκτωβρίου ή σε ισόποσες μηνιαίες δόσεις, οπότε καταβάλλονται στο πρώτο δεκαήμερο του μήνα στις ώρες λειτουργίας της Γραμματείας.

Σε περίπτωση μη καταβολής των διδάκτρων πέραν της διμηνίας τα Κ.Ξ.Γ. ΑΛΦΑ έχουν το δικαίωμα διακοπής φοίτησης του μαθητή.

**Έκπτωση 10%** για το τρέχον σχολικό έτος παρέχεται στο δεύτερο παιδί της ίδιας οικογένειας.

**Έκπτωση 35%** για το τρέχον σχολικό έτος παρέχεται σε παιδιά που παρακολουθούν και δεύτερη γλώσσα.

Το δικαίωμα εγγραφής κατοχυρώνει τη θέση του μαθητή στο τμήμα και δεν επιστρέφεται.

AΠOYΣΙΕΣ

Δεν γίνεται διάκριση μεταξύ δικαιολογημένων και αδικαιολόγητων απουσιών. Η τακτική παρακολούθηση των μαθημάτων αποτελεί εγγύηση για την πρόοδο των μαθητών, η δε έγκαιρη προσέλευση στο μάθημα διευκολύνει στην σωστή διεξαγωγή του. Όποιος απουσιάσει από το μάθημα, οφείλει να ενημερώσει την Διεύθυνση. Μετά το τέλος του μαθήματος από το οποίο απoυσίααε, θα υπάρχει στη Γραμματεία ειδικό έντυπο με την ύλη που παραδόθηκε και τις εργασίες που ανατέθηκαν για το σπίτι, το οποίο με ευθύνη του ζητά να παραλάβει. Σε περίπτωση απουσιών από σημαντικά μαθήματα ή μη κατανόησης αυτών, τα Κ.Ξ.Γ. ΑΛΦΑ προβλέπουν τις «Ώρες Εφημερίας», στις οποίες θα προσέρχεται ο μαθητής κατόπιν συνεννόησης για επιπλέον βοήθεια και διδασκαλία χωρίς καμία οικονομική επιβάρυνση.

ΔΙΑΓΩΝΙΣΜΑΤΑ - ΠΡΟΑΓΩΓΗ ΤΑΞΗΣ

Κατά τη διάρκεια του σχολικού έτους διεξάγονται διαγωνίσματα στην διδαγμένη ύλη. Η συμμετοχή στα διαγωνίσματα είναι υποχρεωτική για όλους τους μαθητές. Οι ημερομηνίες των διαγωνισμάτων καθορίζονται και ανακοινώνονται στους μαθητές, σε κάθε τμήμα ξεχωριστά. Τα διαγωνίσματα παραδίδονται στους γονείς, στις συγκεντρώσεις ενημέρωσης γονέων ή στους ελέγχους. Στην επόμενη τάξη προάγονται όσοι συγκεντρώσουν το 50% της βαθμολογίας.

ΕΝΗΜΕΡΩΣΗ ΓΟΝΕΩΝ - ΕΛΕΓΧΟΙ ΠΡΟΟΔΟΥ

Σε τακτά χρονικά διαστήματα προσκαλούνται οι γονείς για ενημέρωση σχετικά με την επίδοση των παιδιών ή και την παραλαβή των ελέγχων προόδου. Επειδή η συνεργασία γονιών - καθηγητών είναι πολύτιμη για την καλή πορεία των μαθητών, θεωρούμε την παρουσία των γονιών απαραίτητη. Παρακαλούμε να προσέρχεστε τις συγκεκριμένες μέρες και ώρες που ορίζονται για τις ενημερώσεις και τους ελέγχους. Εάν αυτό δεν είναι δυνατό, ζητήστε από την Διεύθυνση να οριστεί ένα νέο ραντεβού. Ενημέρωση δεν γίνεται κατά την διάρκεια των διαλειμμάτων των καθηγητών.

ΘΕΜΑΤΑ ΤΑΞΕΩΣ

Οι μαθητές πρέπει να έρχονται στο φροντιστήριο 2-3 λεπτά πριν την έναρξη του μαθήματος και να αποχωρούν αμέσως μετά το μάθημα. Οι μαθητές οφείλουν να συμπεριφέρονται κόσμια στους συμμαθητές και στους καθηγητές τους, να μην παρακωλύουν το μάθημα με οποιοδήποτε τρόπο, να διατηρούν τους χώρους καθαρούς, να φροντίζουν για την ατομική τους καθαριότητα και να μην προξενούν φθορές ή ζημιές. Η Διεύθυνση δικαιούται να προβεί σε συστάσεις και σε περίπτωση υποτροπής να διαγράψει χωρίς επιστροφή διδάκτρων, το μαθητή που συστηματικά φέρεται απρεπώς και παρακωλύει τη διεξαγωγή του μαθήματος.

ΑΠΟΔΟΧΗ ΚΑΙ ΤΗΡΗΣΗ ΤΟΥ ΚΑΝΟΝΙΣΜΟΥ

Ο κανονισμός είναι δεσμευτικός για όλους τους μαθητές των Κ.Ξ.Γ. ΑΛΦΑ, και αποσκοπεί στην καλύτερη δυνατή συνεργασία μας, προς όφελος των μαθητών.

**Επικοινωνία**